Լրագրողներուն հետ զրոյցի մը ընթացքին Միքայէլ Մանուկեան յայտնեց, որ ՀՅԴ ծրագիրը շատ հաւակնոտ է, այն 30 օր շարունակ մշակած են բազմաթիւ արհեստավարժ մասնագէտներ բոլոր ոլորտներէն` կանաչապատում, փոխադրամիջոց, շահեկան(կոմունալ) շինարարութիւն, համայնքային կառավարում եւ այլն: «Չկայ ոլորտ մը, որըներառուած չըլլայ մեր ծրագրին մէջ, եւ քարոզարշաւի ընթացքին պիտի ներկայացուին այդ ոլորտները: Կարեւորը խօսիլը չէ, այլ գործելը, եւ ես վստահ եմ, որ ֆինանսական միջոցներ միշտ կարելի է գտնել` հարցերուն սպառիչ լուծում տալու համար: Կարելի է արդիւնաւէտ համագործակցիլ թէ´ Սփիւռքի կառոյցներու, թէ´ միջազգային կազմակերպութիւններու հետ: Կարեւորը արդիւնաւէտ գործելու կամքն է եւ փափաքը», ըսաւ ան: